Three 6 Mafia

Three 6 Mafia (tunnettiin ennen nimellä Triple Six Mafia) on yhdysvaltojen Memphisistä, Tennesseestä kotoisin oleva rap-yhtye, joka on ensimmäinen Memphisistä kotoisin oleva rap-yhtye, joka on myynyt platinaa. Ryhmään kuuluu kaksi vakituista jäsentä DJ Paul ja Juicy J.

 Historia 
Three 6 Mafia aloitti vuonna 1991 kolmella jäsenellä: DJ Paul, Juicy J ja Lord Infamous. Yhtyeen ensimmäinen nimi oli Backyard Posse, mutta muutettiin lyhyen ajan päästä Triple Six Mafiaksi. Vuonna 1994 yhtye perusti oman levytysyhtiön nimeltä Hypnotize Minds. Vuonna 1995, heidän suositun underground mixtapen jälkeen yhtye julkaisi ensimmäisen virallisen albuminsa Mystic Stylezin ja he vaihtoivat nimensä levyn myötä Three 6 Mafiaksi. Heidän toinen virallinen albumi The End julkaistiin puolitoista vuotta myöhemmin, ja se myi lähes puolet enemmän kuin ensimmäinen levy.

Vuonna 1997 Three 6 Mafia liittyi Relativity Recordsiin, jossa he tekivät ensimmäisen suuren luokan albuminsa: Chapter 2: World Domination. Albumi myi kultaa. Yhtye sai suuren yleisön huomiota, kun levyn hittisingle Tear Da Club Up '97 julkaistiin. Menestyksen myötä Three 6 Mafia alkoi laajentaa brändiään. Yhtiö rupesi julkaisemaan Three 6 Mafian uusien jäsenien (Gangsta Boo ja Koopsta Knicca) soololevyjä ja ei-jäsenien (Project Pat ja The Kaze) levyjä. Yhtye julkaisi myös muutamia kokoelmalevyjä tähän aikaan.

Vuonna 2000 Three 6 Mafia julkaisi neljännen albuminsa When the Smoke Clears, joka sisälsi hittisinglen Sippin’ on Some Syrup. Levy oli yhtyeen ensimmäinen levy, joka myi platinaa. Tämän albumin biisit saivat jonkin verran radioaikaa ja joitain musiikkivideoita näytettiin jopa MTV:ssä. Samana vuonna Koopsta Knicca erosi yhtyeestä. 

Vuonna 2001 yhtyeen jäsen Gangsta Boo erosi ryhmästä. Three 6 Mafia alkoi työstää heidän elokuvaansa Choices: The movie. Se julkaistiin samana vuonna, mutta ei tullut elokuvateattereihin vaan tuli suoraan videolle. Yhtye teki myös soundtrackin elokuvalle: Choices: The album.

Vuonna 2002 ryhmän kaksi tuottajaa: DJ Paul ja Juicy J julkaisivat ensimmäiset omat sooloalbuminsa.

Vuonna 2003 yhtye julkaisi kuudennen albuminsa Da Unbreakables, joka oli Three 6 Mafian toinen platinaa myynyt levy. Albumilla vieraili monia rap-tähtiä kuten Lil' Flip, Pimp C, Lil' Wyte, Frayser Boy ja jo ennestään tuttu Project Pat.

Vuonna 2005 Three 6 Mafia julkaisi toisen elokuvansa Choices II: The Set Up, ja samannimisen soundtrackin elovalle jotka julkaistiin samassa paketissa. Myöhemmin samana vuonna yhtye julkaisi kahdeksannen albuminsa Most Known Unknown. Huomioitavaa on se että, levyltä puuttui Three 6 Mafian aktiivijäsen Lord Infamous, jonka huhuttiin joutuvan vankilaan, mutta Three 6 Mafia ilmoitti, että hän on lomalla. Tämä ei kuitenkaan haitannut, sillä Most Known Unknown on Three 6 Mafian kaikkien aikojen myydyin albumi 1,8 miljoonalla myydyllä levyllä, ja on samalla ryhmän kolmas platinaa myynyt albumi. Levyn hittisingle Stay Fly teki Three 6 Mafiasta maailmanlaajuisesti tunnetun rap-yhtyeen. He tekivät biisejä myös elokuvaan Hustle & Flow.

Vuonna 2006 Three 6 Mafia teki historiaa olemalla ensimmäinen afroamerikkalainen hip-hop -yhtye, joka voitti Oscar-palkinnon parhaasta laulusta. Kappale oli It's Hard Out Here for a Pimp elokuvasta Hustle & Flow. Yhtyeen jäsenet palkittiin heidän oikeilla nimillään Jordan Houston (Juicy J) ja Paul Beauregard (DJ Paul).

Vuoden 2007 toukokuussa Three 6 Mafia julkaisi yhdeksännen studioalbuminsa Last 2 Walk.

Yhtye teki uuteen Rocky-Elokuvaan kappaleen: It's a Fight.

Three 6 Mafian perustajajäsen Lord Infamous kuoli 20.12.2013 sydänkohtaukseen äitinsä kotona Tennesseessä, Memphisissä.

Toinen pitkäaikainen jäsen, vuodesta 1991 lähtien mukana ollut Koopsta Knicca sai 6.lokakuuta 2015 aivoihinsa valtimonpullistuman ja kuoli vietettyään kolmen päivää tiedottomassa tilassa.

Gangsta Boo löydettiin kuolleena äitinsä asunnosta 1.tammikuuta 2023. DJ Paul ilmoitti hänen kuolemastaan Instagramissa. Myöhemmin paljastettiin, että hänen kuolinsyynsä oli vahingossa tehty huumeiden yliannostus. 

Three 6 Mafia ja Karl Kani
Three 6 Mafia tekee paljon yhteistyötä Karl Kanin ja hänen vaatemerkinsä kanssa. Three 6 Mafia on useissa Karl Kanin mainoksissa, kuvissa ja videoissa pukeutuneina Karl Kanin vaatteisiin.

Diskografia
Albumit
NimiInformaatioSmoked Out, Loced OutJulkaistu: 25. marraskuuta, 1994Mystic StylezJulkaistu: 25. toukokuuta, 1995
Listasijoitukset: #59 R&B 
RIAA: Yli 235,000 kappaletta.Chapter 1: The EndJulkaistu: 3. joulukuuta, 1996
Listasijoitukset: #126 US Billboard 200, #42 R&B
RIAA: 422,000 kappaletta
Singlet: Where's da Bud, Late Nite TipChapter 2: World DominationJulkaistu: 4. marraskuuta, 1997
Listasijoitukset:  #40 US Billboard 200, #18 R&B
RIAA: Kultaa (Yli 870,000 kappaletta)
Singlet: Hit a Muthafucka, Late Nite Tip, Tear da Club up '97,When the Smoke Clears: Sixty 6, Sixty 1Julkaistu: 13. kesäkuuta, 2000
Listasijoitukset: #6 US Billboard 200, #11 R&B
RIAA: Platinaa (Yli 1,7 miljoonaa kappaletta)
Singlet: Sippin' on Some Syrup, Weak Azz Bitch, Who Run It, Toungue RingChoices: The AlbumJulkaistu: 28. elokuuta 2001
Listasijoitukset: -
RIAA: Yli 400,000 kappaletta
Singlet: Baby Mama, 2-Way Freak, Dis B**** Dat H**Da UnbreakablesJulkaistu: 1. heinäkuuta 2003
Listasijoitukset: #4 US Billboard 200, #2 R&B
RIAA: Platinaa (987,562)
Singlet: Ridin Spinners, Testin My Gangsta, Ghetto ChickChoices II: The Setup (DVD & CD)Julkaistu: 29. maaliskuuta 2005
Listasijoitukset: -
RIAA: Yli 100,000 kappaletta
Singlet: Who I IsMost Known UnknownJulkaistu: 27. syyskuuta 2005
Listasijoitukset: #3 US Billboard 200, #1 R&B, #1 Rap
RIAA: Platinaa (1,8 miljoonaa kappaletta)
Singlet: Stay Fly, Poppin' My Collar, Side 2 SideLast 2 WalkJulkaistu: 11. maaliskuuta, 2008
Listasijoitukset: -
RIAA: -
Singlet: Doe Boy FreshLaws of PowerJulkaistaan: 2011
Listasijoitukset: - 
RIAA: -
Luokka:Yhdysvaltalaiset hip hop -yhtyeet
Luokka:Horrorcore-yhtyeet
Luokka:1990-luvun yhtyeet ja sooloartistit
Luokka:2000-vuosikymmenen yhtyeet ja sooloartistit